**ถาม – ตอบ**

**การชันสูตรพลิกศพ ของพนักงานฝ่ายปกครอง**

........................

๑. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

พ.ศ. ๒๕๔๓ รัฐมนตรีว่าการกระทรวงมหาดไทยลงนามในประกาศ ณ วันที่เท่าไร

**ตอบ** วันที่ ๑๖ มีนาคม พ.ศ. ๒๕๔๓

๒. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

พ.ศ. ๒๕๔๓ ประกาศในราชกิจจานุเบกษาเมื่อใด

**ตอบ** วันที่ ๑๒ เมษายน ๒๕๔๓

๓. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

พ.ศ. ๒๕๔๓ มีผลบังคับใช้เมื่อใด

**ตอบ** ให้ใช้บังคับตั้งแต่วันที่ ๒๗ มิถุนายน พ.ศ. ๒๕๔๓ เป็นต้นไป

๔. ผู้ใดเป็นผู้รักษาการตามข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของ

พนักงานฝ่ายปกครอง พ.ศ. ๒๕๔๓

**ตอบ** ให้ปลัดกระทรวงมหาดไทย เป็นผู้รักษาการตามข้อบังคับนี้และให้มีอำนาจตีความวินิจฉัยปัญหา และ

ปรับปรุงแก้ไขเพิ่มเติมแบบรายงานต่างๆ ได้ตามความเหมาะสมเพื่อดำเนินการให้เป็นไปตาม

ข้อบังคับนี้ (ข้อ ๑๗)

๕. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

(ฉบับที่ ๒) พ.ศ. ๒๕๔๕ รัฐมนตรีว่าการกระทรวงมหาดไทยลงนามในประกาศ ณ วันที่เท่าไร

**ตอบ** วันที่ ๑๗ ธันวาคม พ.ศ. ๒๕๔๕

๖. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

(ฉบับที่ ๒) พ.ศ. ๒๕๔๕ ประกาศในราชกิจจานุเบกษาเมื่อใด

**ตอบ** วันที่ ๒๗ ธันวาคม ๒๕๔๕

๗. ข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง

(ฉบับที่ ๒) พ.ศ. ๒๕๔๕ มีผลบังคับใช้เมื่อใด

**ตอบ** ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป

๘. สาระสำคัญของข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตรพลิกศพของพนักงาน

ฝ่ายปกครอง (ฉบับที่ ๒) พ.ศ. ๒๕๔๕ มีการแก้ไขข้อใด ประเด็นใดบ้าง

**ตอบ** ข้อ ๕ (๒) และข้อ ๖ (๒) แห่งข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตร

พลิกศพของพนักงานฝ่ายปกครอง พ.ศ. ๒๕๔๓ จาก “เจ้าพนักงานปกครอง นิติกร หัวหน้างาน

หัวหน้ากลุ่มและหัวหน้าฝ่าย ในกองการสอบสวนและนิติกร ผู้อำนวยการกองการสอบสวนและนิติกร

กรมการปกครอง” เป็น “เจ้าพนักงานปกครอง นิติกร หัวหน้างาน หัวหน้าฝ่าย และหัวหน้ากลุ่ม

ผู้อำนวยการส่วนในสำนักการสอบสวนและนิติการ ผู้อำนวยการสำนักการสอบสวนและนิติการ

กรมการปกครอง”

๙. พนักงานฝ่ายปกครองตำแหน่งตั้งแต่ระดับปลัดอำเภอหรือเทียบเท่าขึ้นไป ตามข้อบังคับกระทรวงมหาดไทย

ว่าด้วยระเบียบการปฏิบัติหน้าที่ชันสูตรพลิกศพของพนักงานฝ่ายปกครอง พ.ศ. ๒๕๔๓ และที่แก้ไขเพิ่มเติม

(ฉบับที่ ๒) พ.ศ. ๒๕๔๕ หมายความถึงผู้ดำรงตำแหน่งใด

**ตอบ** (๑) ในจังหวัดอื่น ได้แก่ ปลัดอำเภอ ปลัดอำเภอผู้เป็นหัวหน้าประจำกิ่งอำเภอนายอำเภอ ป้องกัน

จังหวัด จ่าจังหวัด ปลัดจังหวัด รองผู้ว่าราชการจังหวัด และผู้ว่าราชการจังหวัด (ข้อ ๓ (๑))

(๒) ในกรุงเทพมหานคร ได้แก่ เจ้าพนักงานปกครอง นิติกร หัวหน้างาน หัวหน้ากลุ่ม หัวหน้าฝ่าย

ผู้อำนวยการส่วน ผู้อำนวยการกอง ผู้อำนวยการสำนักกรมการปกครอง ผู้ตรวจราชการกรมการ

ปกครอง รองอธิบดีกรมการปกครอง อธิบดีกรมการปกครอง ผู้ช่วยปลัดกระทรวงมหาดไทย ผู้ตรวจ

ราชการกระทรวงมหาดไทย รองปลัดกระทรวงมหาดไทย และปลัดกระทรวงมหาดไทย (ข้อ ๓ (๒))

๑๐. ในกรณีที่มีความตายเกิดขึ้น โดยการกระทำของเจ้าพนักงาน ซึ่งอ้างว่าปฏิบัติราชการตามหน้าที่ หรือตาย

ในระหว่างอยู่ในความควบคุมของเจ้าพนักงานซึ่งอ้างว่าปฏิบัติราชการตามหน้าที่ ผู้ใดบ้างที่ต้องร่วมทำ

การชันสูตรพลิศพ

**ตอบ** ให้พนักงานฝ่ายปกครองตามข้อบังคับกระทรวงมหาดไทยว่าด้วยระเบียบการปฏิบัติหน้าที่ชันสูตร

พลิกศพของพนักงานฝ่ายปกครอง พ.ศ. ๒๕๔๓ และที่แก้ไขเพิ่มเติม (ฉบับที่ ๒) พ.ศ. ๒๕๔๕ ข้อ ๓

แห่งท้องที่ที่ศพนั้นอยู่ เป็นผู้ชันสูตรพลิกศพร่วมกับพนักงานอัยการ พนักงานสอบสวนและแพทย์

(ข้อ ๔)

๑๑. เมื่อได้รับแจ้งว่ามีความตายเกิดขึ้นตามข้อ ๔ แห่งข้อบังคับกระทรวงมหาดไทยว่าด้วยระเบียบการปฏิบัติ

หน้าที่ชันสูตรพลิกศพของพนักงานฝ่ายปกครอง พ.ศ. ๒๕๔๓ และที่แก้ไขเพิ่มเติม (ฉบับที่ ๒) พ.ศ.

๒๕๔๕ ให้ปฏิบัติ

**ตอบ** (๑) ในจังหวัดอื่น ให้นายอำเภอ หรือปลัดอำเภอผู้เป็นหัวหน้าประจำกิ่งอำเภอหรือปลัดอำเภอแห่ง

ท้องที่ที่ศพนั้นอยู่เป็นผู้ชันสูตรศพร่วมกับพนักงานอัยการพนักงานสอบสวนและแพทย์ (ข้อ ๕ (๑))

(๒) ในกรุงเทพมหานคร ให้เจ้าพนักงานปกครอง นิติกร หัวหน้างาน หัวหน้าฝ่าย และ หัวหน้ากลุ่ม

ผู้อำนวยการส่วนในสำนักการสอบสวนและนิติการ ผู้อำนวยการสำนักการสอบสวนและนิติการ

กรมการปกครอง ซึ่งได้รับการแต่งตั้งและมอบหมายท้องที่ที่รับผิดชอบจากอธิบดีกรมการปกครอง

เป็นผู้ชันสูตรพลิกศพร่วมกับพนักงานอัยการพนักงานสอบสวนและแพทย์ (ข้อ ๕ (๒))

๑๒. ในจังหวัดอื่น เมื่อผู้ว่าราชการจังหวัดเห็นว่า ความตายที่เกิดขึ้นตามข้อ ๔ แห่งข้อบังคับกระทรวงมหาดไทยฯ

เป็นเรื่องที่อยู่ในความสนใจหรือสะเทือนขวัญของประชาชน หรืออาจกระทบต่อความสัมพันธ์ระหว่าง

ประเทศ และเพื่อประโยชน์แห่งความยุติธรรม ผู้ว่าราชการจังหวัดจะต้องดำเนินการอย่างไร

**ตอบ** ผู้ว่าราชการจังหวัดอาจเข้าไปร่วมให้คำปรึกษาหรือให้คำแนะนำแก่พนักงานฝ่ายปกครองผู้ทำหน้าที่

ร่วมชันสูตรพลิกศพ หรือจะมอบหมายให้ป้องกันจังหวัด จ่าจังหวัด ปลัดจังหวัด รองผู้ว่าราชการ

จังหวัด คนหนึ่งคนใด หรือหลายคน ปฏิบัติหน้าที่ให้คำแนะนำแทนตนได้ แต่การลงชื่อในรายงาน

การชันสูตรพลิกศพให้เป็นหน้าที่ของพนักงานฝ่ายปกครองผู้ทำหน้าที่ร่วมชันสูตรพลิกศพเช่นเดิม

เว้นแต่ผู้ว่าราชการจังหวัดประสงค์จะเข้าร่วมชันสูตรพลิกศพด้วยตนเองหรือมอบหมายให้ผู้อื่น

ปฏิบัติหน้าที่แทน ให้แจ้งให้นายอำเภอหรือปลัดอำเภอผู้เป็นหัวหน้าประจำกิ่งอำเภอหรือพนักงาน

ฝ่ายปกครองผู้ทำหน้าที่ร่วมชันสูตรพลิกศพนั้นทราบโดยพลัน กรณีเช่นนี้ให้ผู้ว่าราชการจังหวัดหรือ

ผู้ได้รับมอบหมายเป็นผู้ลงชื่อร่วมในรายงานการชันสูตรพลิกศพของพนักงานสอบสวน (ข้อ ๖ (๑))

๑๓. ในกรุงเทพมหานคร เมื่อปลัดกระทรวงมหาดไทยเห็นว่า ความตายที่เกิดขึ้นตามข้อ ๔ แห่งข้อบังคับ

กระทรวงมหาดไทยฯ เป็นเรื่องที่อยู่ในความสนใจหรือสะเทือนขวัญของประชาชน หรืออาจกระทบต่อ

ความสัมพันธ์ระหว่างประเทศ และเพื่อประโยชน์แห่งความยุติธรรม ปลัดกระทรวงมหาดไทย จะต้อง

ดำเนินการอย่างไร

**ตอบ** ปลัดกระทรวงมหาดไทย อาจเข้าไปร่วมให้คำปรึกษาหรือให้คำแนะนำแก่พนักงานฝ่ายปกครองผู้ทำ

หน้าที่ร่วมชันสูตรพลิกศพหรือจะมอบหมายให้ผู้ตรวจราชการกรมการปกครอง รองอธิบดีกรมการ

ปกครอง อธิบดีกรมการปกครอง ผู้ช่วยปลัดกระทรวงมหาดไทย ผู้ตรวจราชการกระทรวงมหาดไทย

รองปลัดกระทรวงมหาดไทย คนหนึ่งคนใด หรือหลายคนปฏิบัติหน้าที่ให้คำแนะนำแทนตนได้ แต่

การลงชื่อในรายงานการชันสูตรพลิกศพให้เป็นหน้าที่ของพนักงานฝ่ายปกครองผู้ทำหน้าที่ร่วม

ชันสูตรพลิกศพเช่นเดิม เว้นแต่ปลัดกระทรวงมหาดไทยประสงค์จะเข้าร่วมชันสูตรพลิกศพด้วย

ตนเองหรือมอบหมายให้ผู้อื่นปฏิบัติหน้าที่แทน ให้แจ้งให้อธิบดีกรมการปกครองหรือผู้อำนวยการ

สำนักการสอบสวนและนิติการหรือพนักงานฝ่ายปกครองผู้ทำหน้าที่ร่วมชันสูตรพลิกศพนั้นทราบ

โดยพลัน กรณีเช่นนี้ให้ปลัดกระทรวงมหาดไทยหรือผู้ได้รับมอบหมายเป็นผู้ลงชื่อร่วมในรายงาน

การชันสูตรพลิกศพของพนักงานสอบสวน (ข้อ ๖ (๒))

๑๔. ในจังหวัดอื่น ถ้าผู้ชันสูตรพลิกศพตามข้อ ๕ (๑) แห่งข้อบังคับกระทรวงมหาดไทยฯ ไม่สามารถจะทำการชันสูตรพลิกศพให้เสร็จโดยเร็วได้ จะต้องทำอย่างไร

**ตอบ** ผู้ว่าราชการจังหวัดอาจมอบหมายให้ป้องกันจังหวัด จ่าจังหวัด ปลัดจังหวัด หรือรองผู้ว่าราชการ

จังหวัด คนหนึ่งคนใด หรือหลายคนเข้าร่วมชันสูตรพลิกศพกับพนักงานอัยการ พนักงานสอบสวน

และแพทย์ได้ โดยให้พนักงานฝ่ายปกครองแห่งท้องที่ที่ศพนั้นอยู่เป็นผู้ลงชื่อในรายงานการชันสูตร

พลิกศพของพนักงานสอบสวน (ข้อ ๘ (๑))

๑๕. ในกรุงเทพมหานคร ถ้าผู้ชันสูตรพลิกศพตามข้อ ๕ (๒) แห่งข้อบังคับกระทรวงมหาดไทยฯ ไม่สามารถจะทำการชันสูตรพลิกศพให้เสร็จโดยเร็วได้ จะต้องทำอย่างไร

**ตอบ** ปลัดกระทรวงมหาดไทยอาจมอบหมายให้เจ้าพนักงานปกครอง นิติกร หัวหน้างาน หัวหน้ากลุ่ม

หัวหน้าฝ่าย ผู้อำนวยการส่วน ผู้อำนวยการกอง และผู้อำนวยการสำนัก กรมการปกครอง ที่ได้รับ

การแต่งตั้งและมอบหมายท้องที่ที่รับผิดชอบจากอธิบดีกรมการปกครองในท้องที่อื่น คนหนึ่งคนใด

หรือหลายคน เข้าร่วมชันสูตรพลิกศพกับพนักงานอัยการ พนักงานสอบสวนและแพทย์ได้ โดยให้

พนักงานฝ่ายปกครองแห่งท้องที่ที่รับผิดชอบที่ศพนั้นอยู่เป็นผู้ชื่อในรายงานการชันสูตรพลิกศพของ

พนักงานสอบสวน (ข้อ ๘ (๒))

๑๖. เมื่อได้รับแจ้งเหตุการณ์ตายจากพนักงานสอบสวนแห่งท้องที่ที่ศพนั้นอยู่ เจ้าหน้าที่หรือพนักงาน

ฝ่ายปกครองที่ได้รับการแต่งตั้ง จะต้องปฏิบัติอย่างไร

**ตอบ** บันทึกรายการที่ได้รับแจ้งลงในแบบรายงานประจำวันรับแจ้งเหตุการชันสูตรพลิกศพตามแบบ

ชศ. ๑ แล้วรายงานให้ผู้บังคับบัญชาจนถึงปลัดกระทรวงหมาดไทยทราบ ตามแบบ ชศ. ๒ และ

บันทึกการออกไปชันสูตรพลิกศพลงในแบบ ชศ. ๓ ท้ายข้อบังคับนี้ (ข้อ ๙ (๑))

๑๗. เมื่อไปถึงสถานที่เกิดเหตุ เจ้าหน้าที่หรือพนักงานฝ่ายปกครองที่ได้รับการแต่งตั้ง จะต้องปฏิบัติอย่างไร

**ตอบ** (ก) ตรวจสอบว่า ผู้ร่วมชันสูตรพลิกศพมีครบถ้วนและถูกต้องตามกฎหมายหรือไม่ถ้าไม่เป็นไปตามที่

กฎหมายกำหนดให้ร่วมปรึกษาหารือข้อยุติร่วมกันก่อน

(ข) บันทึกภาพผู้ตายตามสภาพที่พบครั้งแรกพร้อมสิ่งของ และสถานที่บริเวณข้างเคียง หรือ

ร่องรอยที่ปรากฏต่างๆ

(ค) ตรวจสถานที่เกิดเหตุหรือสภาพแวดล้อมในบริเวณที่พบศพพร้อมสภาพศพและวัตถุสิ่งของต่าง ๆ

โดยละเอียดและบันทึกลงในแบบการตรวจที่เกิดเหตุ ตามแบบ ชศ. ๔ ท้ายข้อบังคับนี้

(ง) ทำแผนที่ที่เกิดเหตุ ลงในแบบแผนที่ที่เกิดเหตุ ตามแบบ ชศ. ๕ ท้ายข้อบังคับนี้

(จ) ร่วมพิจารณาการทำแผนที่ที่เกิดเหตุกับผู้ชันสูตรพลิกศพอื่น

(ฉ) ร่วมตรวจสิ่งของ อาวุธ ยานพาหนะ หรือวัตถุอื่นๆ ของคนตายหรือที่พบศพในสถานที่เกิดเหตุ

(ช) ร่วมทำบันทึกรายละเอียดแห่งการชันสูตรพลิกศพกับผู้ชันสูตรพลิกศพอื่นๆ เพื่อแสดงเหตุและ

พฤติการณ์ที่ตาย ผู้ตายคือใคร ตายที่ไหน เมื่อใด ถ้าตายโดยคนทำร้ายให้กล่าวว่าใครเป็นผู้กระทำ

ร้ายเท่าที่จะทราบได้ ตามแบบรายงานการชันสูตรพลิกศพของพนักงานสอบสวนให้พิจารณาทุก

ประเด็นอย่างละเอียดรอบคอบก่อนทำความเห็นร่วม เนื่องจากผู้ที่ทำการชันสูตรพลิกศพ อาจถูก

เรียกเป็นพยานในชั้นการไต่สวนของศาลหรืออาจตกเป็นผู้ต้องหาในคดีอาญาได้เสร็จแล้วให้สำเนา

รายงานการชันสูตรพลิกศพดังกล่าวรายงานผู้บังคับบัญชา และกระทรวงมหาดไทย

(ข้อ ๙ (๒))

๑๘. เมื่อทำการชันสูตรพลิกศพแล้วเสร็จ นอกจากร่วมบันทึกลงในแบบรายงานการชันสูตรพลิกศพของ

พนักงานสอบสวนแล้ว เจ้าหน้าที่หรือพนักงานฝ่ายปกครองที่ได้รับการแต่งตั้ง จะต้องปฏิบัติอย่างไร

**ตอบ** ให้บันทึกผลการชันสูตรพลิกศพลงในบันทึกผู้ชันสูตรพลิกศพ ตามแบบ ชศ. ๖ ท้ายข้อบังคับนี้

เพื่อเก็บไว้เป็นหลักฐานและรายงานผลการชันสูตรพลิกศพต่อผู้บังคับบัญชา (ข้อ ๑๐)

๑๙. กรณีที่มีความเห็นไม่ตรงกันและไม่อาจลงชื่อในแบบรายงานการชันสูตรพลิกศพของพนักงานสอบสวนได้ จะต้องปฏิบัติอย่างไร

**ตอบ** ให้บันทึกความเห็นแย้งไว้ในบันทึกผู้ชันสูตรพลิกศพตามแบบ ชศ. ๗ ท้ายข้อบังคับนี้ มอบให้

พนักงานสอบสวนหนึ่งชุด พร้อมบันทึกให้ทราบว่ามีความเห็นแย้งไว้ในแบบรายงานการชันสูตร

พลิกศพของพนักงานสอบสวนและรวบรวมรายงานตามข้อ ๑๕ (ข้อ ๑๑)

๒๐. ในกรณีที่มีการตายเกิดขึ้น โดยการกระทำของเจ้าพนักงานซึ่งอ้างว่าปฏิบัติราชการตามหน้าที่ ซึ่งพนักงานสอบสวนต้องสอบสวนผู้ที่ทำให้ตายเป็นผู้ต้องหานั้น กรณีนี้ต้องปฏิบัติอย่างไร

**ตอบ** กรณีนี้ให้ถือปฏิบัติตามข้อบังคับ ที่ ๑/๒๕๐๙ ลงวันที่ ๑ กุมภาพันธ์ ๒๕๐๙ เรื่อง ระเบียบการ

สอบสวนคดีอาญาในจังหวัดอื่น นอกจากจังหวัดพระนครและจังหวัดธนบุรีข้อ ๑๓ ด้วย โดย

พนักงานฝ่ายปกครอง ผู้ทำหน้าที่ชันสูตรพลิกศพคดีนั้นแจ้งเตือนให้พนักงานสอบสวนผู้รับผิดชอบ

รีบแจ้งให้ผู้ว่าราชการจังหวัดหรือนายอำเภอแล้วแต่กรณีทราบ เพื่อปฏิบัติตามข้อบังคับ

กระทรวงมหาดไทยที่ ๑/๒๕๐๙ ลงวันที่ ๑ กุมภาพันธ์ ๒๕๐๙ โดยด่วน (ข้อ ๑๒)

๒๑. กรณีที่เจ้าพนักงานผู้ทำให้ตายหรือผู้ควบคุมผู้ตาย จะเป็นผู้ชันสูตรพลิกศพและหรือเป็นพนักงานสอบสวน

คดีนั้น หรือบันทึกคำพยานหลักฐานด้วยตนเอง ได้หรือไม่

**ตอบ** ห้ามมิให้เจ้าพนักงานผู้ทำให้ตายหรือผู้ควบคุมผู้ตายเป็นผู้ชันสูตรพลิกศพและหรือเป็นพนักงาน

สอบสวนคดีนั้น และห้ามมิให้บันทึกคำพยานหลักฐานด้วยตนเอง เว้นแต่บันทึกคำชี้แจงแสดง

รายละเอียดที่เกิดขึ้นเพื่อมอบให้ผู้ชันสูตรพลิกศพทราบ (ข้อ ๑๓)

๒๒. เพื่อให้การปฏิบัติหน้าที่การชันสูตรพลิกศพทั้งในจังหวัดอื่นและกรุงเทพมหานคร เป็นไปด้วยความ

เรียบร้อยชัดเจน เหมาะสมและต่อเนื่อง จะต้องทำอย่างไร

**ตอบ** ให้ผู้บังคับบัญชาแต่งตั้งหรือมอบหมายพนักงานฝ่ายปกครองตามข้อ ๕ แห่งข้อบังคับ

กระทรวงมหาดไทยฯ ปฏิบัติหน้าที่ชันสูตรพลิกศพไว้ให้ชัดเจน โดยทำเป็นหนังสือ ซึ่งจะต้องมี

รายละเอียดให้ทราบว่าใคร ตำแหน่งอะไร สังกัดใด ให้ทำหน้าที่อะไร พื้นที่ใดเวลาใด และรายงาน

การปฏิบัติหน้าที่อย่างไร ทั้งนี้ ให้รวมถึงผู้บังคับบัญชาด้วย (ข้อ ๑๔)

๒๓. การรายงานผลการปฏิบัติหน้าที่ให้กรมการปกครองทราบ จังหวัด อำเภอ จะต้องปฏิบัติอย่างไร

**ตอบ** ให้กิ่งอำเภอ อำเภอและจังหวัดรายงานผลการปฏิบัติหน้าที่ตามลำดับชั้นให้กรมการปกครองทราบ

โดยให้ส่งสำเนาคู่ฉบับหรือสำเนาภาพถ่ายบันทึกผู้ชันสูตรพลิกศพ ตามแบบ ชศ. ๖ หรือบันทึกผู้

ชันสูตรพลิกศพ ตามแบบ ชศ. ๗ ท้ายข้อบังคับนี้ จำนวนหนึ่งฉบับ และสำเนารายงานการชันสูตร

พลิกศพของพนักงานสอบสวน จำนวนหนึ่งฉบับ (ข้อ ๑๕)

๒๔. ผู้ทำการชันสูตรพลิกศพ มีสิทธิได้รับค่าตอบแทนหรือค่าป่วยการ ค่าพาหนะเดินทาง และค่าเช่าที่พัก ตาม

ระเบียบที่กระทรวงยุติธรรมกำหนด โดยความเห็นชอบของกระทรวงการคลัง เป็นจำนวนเงินเท่าใด

**ตอบ** 1. ค่าตอบแทน หรือ ค่าป่วยการ 800 บาท/ครั้ง

2. ค่าพาหนะเดินทาง

3. ค่าเช่าที่พัก

โดยเบิกจ่ายจากส่วนราชการเจ้าสังกัด

(ข้อ ๑๖)

................................